Isereḥ I lqid n tkerebut deg uneḥbus-iness,ddaw n ubelḥekkuc anect ilat,tettwaḍegar deg igenni,am uhicur.Izrem idewwar I yergazen d tiɛemmurin,ittɣaben deg yillel,sakin ad iban uqemuc-is yeldi yettṣuḍu-d aḍu yerɣan,yeseḥraq aglim n imigan.Id yezzin I teflukt ttuflawen tecriḥin uksum.Irgazen ttɛebiqen,ahedren gar-asen amek ara ttin taflukt.Widak ur d ittadaren ara isem n rebbi ad ɣarqen. Lwaḥc yeččan wid ur nettamen ara zinted lemwaji,taṭuct tucɛal deg yitij am twizet,icuba ɛawaz n yenselmen.Ḥaǧ Busaɛd Umusa,ur yewwiḍ ara ad yaf anda yella,ur yeẓri ara tarbaɛt anda itteka,mayella d win ur netamen ara neɣ d ineslem I yella?Yukid tecfat-id tidi,ur d yufi ara tiririt ɣef yesteqsiyen sani itteka.